Σεργκέι Σκριπάλ

Ο Σέργκει Βικτορόβιτς Σκριπάλ (ρωσικά:Сергей Викторович Скрипаль) (21 Ιουνίου 1951), είναι πρώην αξιωματικός της Ρωσικής Υπηρεσίας Πληροφοριών, ο οποίος ενήργησε ως διπλός πράκτορας για τις υπηρεσίες πληροφοριών του Ηνωμένου Βασιλείου κατά  τη διάρκεια της δεκαετίας του 1990 και των αρχών του 2000. Τον Δεκέμβριο του 2004, συνελήφθη από τη Ρωσική Ομοσπονδιακή Υπηρεσία Ασφαλείας (FSB) και αργότερα, καταδικάστηκε για εσχάτη προδοσία και καταδικάστηκε σε 13 χρόνια φυλάκισης. Εγκαταστάθηκε  στο Ηνωμένο Βασίλειο το 2010 με το πρόγραμμα ανταλλαγής κατασκόπων.

Στις 4 Μαρτίου 2018, ο ίδιος και η κόρη του Γιούλια, που τον  επισκέφθηκε από τη Μόσχα, δηλητηριάστηκαν με το νευροδραστικό φαρμάκο Νοβίτσοκ. Από τις 15 Μαρτίου 2018, βρίσκονταν σε κρίσιμη κατάσταση στο νοσοκομείο του Σάλσμπουρι. Η δηλητηρίαση διερευνάται ως απόπειρα δολοφονίας. Ο Σκριπάλ κατέχει ρωσική και βρετανική
ιθαγένεια. Στις 21 Μαρτίου 2018 ο Ρώσος πρεσβευτής στο Ηνωμένο Βασίλειο Αλέξαντερ Γιακοβένκο είπε ότι ο Σεργκέι Σκριπάλ  είναι επίσης ρώσος πολίτης.

Στις 29 Μαρτίου, η Γιούλια αναφέρθηκε ότι  ήταν εκτός κρίσιμης κατάστασης, «συνειδητή και μιλώντας». Μια εβδομάδα αργότερα, στις 6 Απριλίου, λέγεται ότι η Σκριπάλ δεν βρισκόταν πλέον σε κρίσιμη κατάσταση. Τελικά πήρε εξιτήριο από το νοσοκομείο στις 18 Μαΐου.

Βιογραφία

Στρατιωτική καριέρα

Σύλληψη και καταδίκη 

Τον Δεκέμβριο του 2004, ο Σκριπάλ συνελήφθη έξω από το σπίτι του  στην περιοχή Krylatskoye της Μόσχας λίγο μετά την επιστροφή του από τη Βρετανία.
Τον Αύγουστο του 2006 καταδικάστηκε από το Περιφερειακό Στρατιωτικό Δικαστήριο της Μόσχας σύμφωνα με το Άρθρο 275 του ρωσικού Ποινικού Κώδικα  (εσχάτη προδοσία υπό μορφή κατασκοπείας) στη δίκη που διεξήχθη υπό κεκλεισμένων θυρών. 

Η εισαγγελία, η οποία εκπροσωπήθηκε  προσωπικά από τον αρχηγό της στρατιωτικής εισαγγελείας, Σεργκέι Φρίντσεσκι, υποστήριξε για μια 15ετή ποινή,  αντί για το ανώτατο όριο των 20 ετών σύμφωνα με το άρθρο 275, ως αναγνώριση ελαφρυντικών στοιχείων, όπως η συνεργασία του  με τους ανακριτές.

Ο Σκριπάλ καταδικάστηκε σε 13 χρόνια σε  φυλακή υψηλής ασφαλείας. Η υπόθεση δεν αποκαλύφθηκε στο κοινό παρά μόνο μετά την καταδίκη του τον Αύγουστο του 2006. Οι δικηγόροι του Σκριπάλ άσκησαν έφεση κατά της  ποινής, η οποία επικυρώθηκε από το Στρατιωτικό Κολέγιο του Ανώτατου Δικαστηρίου στις 30 Νοεμβρίου 2006.

Αποφυλάκιση 
Στις 9 Ιουλίου 2010, ο Σκριπάλ, μαζί με τρεις άλλους Ρώσους πολίτες φυλακισμένους για κατασκοπεία, απελευθερώθηκαν στο πλαίσιο μιας συμφωνίας ανταλλαγής κατασκόπων για τους δέκα Ρώσους πράκτορες που συνελήφθησαν στις Ηνωμένες Πολιτείες στο πλαίσιο του προγράμματος Illegals, αφού δόθηκε χάρη από τον τότε Πρόεδρο της Ρωσίας, Ντμίτρι Μεντβέντεφ.

Προσωπική ζωή 
Μετά την αποφυλάκιση του, ο Σκριπάλ μετακόμισε στο Σάλσμπουρι του Wiltshire, όπου αγόρασε ένα σπίτι το 2011.

Η γυναίκα του Σκριπάλ πέθανε  το 2012 από καρκίνο της μήτρας. Η κόρη του, Γιούλια επέστρεψε στη Μόσχα το 2014 και εργάστηκε ως πωλήτρια. Ο  γιος του πέθανε σε ηλικία 43 ετών το Μάρτιο του 2017, υπό άγνωστες συνθήκες, σε μια επίσκεψη του στην Αγία Πετρούπολη. Ο μεγαλύτερος αδελφός του Σκριπάλ πέθανε  μέσα στα δύο χρόνια πριν από τη δηλητηρίαση. Τόσο η σύζυγος του Σκριπάλ, όσο και ο γιος του είναι θαμμένοι σε ένα νεκροταφείο στο Σάλσμπουρι.

Ενεργή δράση 
Σύμφωνα με βρετανούς αξιωματούχους, ο Σκριπάλ συνεχίσε να παρέχει πληροφορίες στο Ηνωμένο Βασιλείο αλλά και σε άλλες δυτικές υπηρεσίες πληροφορίων και μετά το 2010.

Τον Μάιο του 2018, οι New York Times ανέφεραν ότι ο 
Σκριπάλ, αν και  συνταξιούχος, ήταν "ακόμα στο παιχνίδι". Ενώ ζούσε στη Βρετανία, ταξίδεψε σε άλλες χώρες, και συναντήθηκε με αξιωματούχους  μυστικών υπηρεσιών της Τσεχικής Δημοκρατίας, της Εσθονίας και της Κολομβίας, συζητώντας πιθανότατα τις ρωσικές τεχνικές κατασκοπείας. Τον Ιούνιο του 2016 ταξίδεψε στην Εσθονία για να συναντήσει τους τοπικούς κατασκόπους. Ο Ρώσος εξόριστος Βαλερί Μόροζοφ  δήλωσε στο Channel 4 News, ότι ο Σεργκέι Σκριπάλ  εξακολουθεί να εργάζεται και έχει τακτική επαφή με αξιωματικούς των στρατιωτικών πληροφοριών στη Ρωσική Πρεσβεία.

δηλητηρίαση

Παραπομπές

Εξωτερικοί σύνδεσμοι 
Η δηλητηρίαση Σκριπάλ έναν χρόνο μετά στους The Moscow Times 

Ρώσοι στρατιωτικοί